સુનીલ ગ્રોવર અને કપિલ શર્માના ઝઘડા બાદ સુનીલે શોનો બૉયકૉટ કર્યો હતો, પરંતુ હવે તેઓ સાથે કામ કરે એવી શક્યતા છે. હાલમાં એવી વાતો ચાલી રહી છે કે તેમણે બન્નેએ તેમની વચ્ચે ચાલી રહેલી સમસ્યાનું સમાધાન લાવવાનું નક્કી કર્યું છે. બીજી તરફ એવી પણ વાતો ચાલી રહી છે કે સુનીલે સોની ટીવી સાથે કૉન્ટ્રૅક્ટ કર્યો હોવાથી તે આ શોમાં ફરી જોવા મળશે. સુનીલે ગઈ કાલે ટ્વીટ કર્યું હતું કે ‘મારો ઇરાદો ગૌરવભેર લોકોને મનોરંજન પૂરું પાડવાનો છે. મારા માટે કંઈ પણ કરવું કે ન કરવું એ પૈસા પર નિર્ભર નથી કરતું.’